system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Julian Barnes?
assistant
Julian Patrick Barnes () este un scriitor contemporan britanic ale cărui romane și povestiri au fost tratate drept exemple ale postmodernismului în literatură.

Biografie, educație 

Între 1957 și 1964 a studiat la City of London School, apoi în 1968 a absolvit limbi moderne la Magdalen College, Oxford. A lucrat timp de trei ani ca lexicograf pentru Oxford English Dictionary, a fost redactor literar la Times Literary Supplement și editor la New Review, în 1977.

Între 1977 și 1981 a fost editor și critic de televiziune pentru New Statesman și editor de literatură pentru Sunday Times, între 1980 și 1982, apoi a fost critic de televiziune pentru The Observer pâna în 1986. În perioada 1990-1995, Barnes a fost corespondent la Londra pentru saptamânalul New Yorker.

În prezent, locuieste la Londra si s-a dedicat exclusiv scrisului. Fratele său, Jonathan Barnes este un filosof specializat în filozofie antică.

Opera lui Julian Barnes numără peste cincisprezece volume de proză, povestiri scurte și eseuri. Prin scrierile sale, Julian Barnes și-a câștigat o reputație considerabilă ca scriitor și eseist. O parte dintre cărțile sale au fost traduse în limba româna, Editura Nemira consacrându-i o serie de autor.

Volume publicate în limba română 

 Metroland, Editura Humanitas, 2004
 Până când m-a cunoscut, Editura Humanitas, 2006
 Papagalul lui Flaubert, Editura Univers, 1997/ Editura Nemira, 2006
 Privind în soare, Editura RAO, 2003
 O istorie a lumii în 10 capitole și jumătate, Editura RAO, 2003
 Trois, Editura Nemira, 2006
 Porcul spinos, Editura Nemira, 2007
 Scrisori de la Londra, Editura Nemira, 2006
 Café au lait, Editura Nemira, 2005
 Anglia, Anglia, Editura Polirom, 2002/ Editura Nemira 2007
 Iubire etc., Editura Nemira 2006
 Tour de France, Editura Nemira, 2008
 Pedantul în bucătărie, Editura Nemira, 2006
 Tristeți de lămâie, Editura Nemira, 2005
 Arthur & George, Editura Nemira, 2007
 Cu ochii larg deschisi, Editura Nemira, 2016

Opere scrise sub pseudonimul Dan Kavanagh 

 Duffy sau cum se taie cascavalul, Editura Nemira, 2005
 Duffy sau praf în ochi, Editura Nemira, 2005
 Duffy sau cu stângu-n dreptu, Editura Nemira, 2005
 Duffy sau os de ros, Editura Nemira, 2005

Premii și distincții 

 Somerset Maugham Award, pentru Metroland, 1981
 Booker Prize (nominalizare), pentru Papagalul lui Flaubert, 1984, Anglia, Anglia, 1998, Arthur & George, 2005
 Geoffrey Faber Memorial Prize, pentru Papagalul lui Flaubert, 1985
 Prix Medicis, pentru Papagalul lui Flaubert, 1986
 E.M. Forster Award, 1986 (decernat de Academie și de Institutul American de Arte și Litere)
 Gutenberg Prize, 1987
 Grinzane Cavour Prize (Italia), 1988
 Prix Femina, pentru Trois, 1992
 Shakespeare Prize, 1993 (acordat de FVS Foundation)
 Austrian State Prize for European Literature, 2004
 Prix Arsene Lupin pentru cel mai bun roman polițist, Arthur & George, 2007
 În 1998 statul francez i-a acordat titlul de „Chevalier des Arts et des Lettres”, iar în 2004 a primit titlul de „Commandeur de l'Ordre des Arts et des Lettres”.
 Premiul Booker pe anul 2011 pentru romanul „The Sense of an Ending”.

Note

Legături externe 
 http://www.dankavanagh.com
 http://www.julianbarnes.com
 Un englez la curtea Franței, 29 octombrie 2011, Monica Andronescu, Adevărul

Nașteri în 1946
Nașteri pe 19 ianuarie
Cavaleri ai Ordinului Artelor și Literelor
Comandori ai Ordinului Artelor și Literelor
Englezi în viață
Laureați ai Premiului Booker
Scriitori englezi
Scriitori din Londra